ועדת הכלכלה, כנסת 15, פרוטוקול מספר 529, 2002-11-11 11:00

אברהם פורז: שלום לכולכם, אני פותח את ישיבת הוועדה.

אברהם פורז: על סדר היום שתי הצעות חוק.

אברהם פורז: אנחנו טיפלנו בחוקים לקראת הקריאה הראשונה.

אברהם פורז: האם יש הערות?

יגאל טמיר: רק לעניין מועד התחולה.

אברהם פורז: "תחילתו של חוק זה שנתיים מיום פרסומו".

יגאל טמיר: ב- 1 בינואר, 2003, נכנסת שיטת הניקוד החדשה, שעל פיה אנשים יהיו מחויבים ב- 8 וב- 10 נקודות.

יגאל טמיר: כדי שלא תבוא זעקה, כי הרי מ- 36 נקודות כבר מתחילים להוריד מהכביש, יש ללשכת עורכי הדין הצעה.

יגאל טמיר: כמו שיש היום מידע, וכמו שיש היום מדבקה שמדביק שוטר על הדו"חות הקיימים לעניין עבירת המהירות, שיובא לידיעת האדם שמקבל את הדו"ח, הניקוד שבצד העבירה ושזה יהיה בתחולה מהירה.

יגאל טמיר: לא צריך לדחות את הדברים האלה בשנתיים.

אברהם פורז: למה רצינו לדחות?

אתי בנדלר: בגלל המשטרה.

ניבה רפאלי: אנחנו נערכים לשיטת הניקוד באמצעות הקמת שירות של מענה קולי, בעזרת מחשב.

ניבה רפאלי: מדובר בפרוייקט מיחשובי.

אברהם פורז: אתם לא רוצים להדביק את זה על כל דו"ח?

ניבה רפאלי: לא רוצים.

ניבה רפאלי: על הדו"ח יופיע מספר טלפון, שבו יהיה מענה קולי.

ניבה רפאלי: המענה הקולי הוא ממוחשב, ולוקח זמן לבנות מערך כזה.

אברהם פורז: כמה זמן אתם צריכים לכך?

אברהם פורז: שנה לא תספיק לכם?

ניבה רפאלי: מדובר בפרוייקט גדול, שהמענה הקולי הוא רק חלק ממנו.

ניבה רפאלי: רוב הסיכויים ששנה תספיק, אך קשה להתחייב.

ניבה רפאלי: ברור שברגע שזה יהיה מוכן נתחיל להפעיל את זה, גם אם זה ייקח פחות זמן.

אתי בנדלר: אני רוצה להעיר משהו.

אתי בנדלר: החוק קובע שמספר הנקודות צריך להופיע על גבי הדו"ח.

אתי בנדלר: אני מפנה אתכם להמשך : "..

אתי בנדלר: השר לביטחון הפנים, לאחר התייעצות עם שר התחבורה ובאישור ועדת הכלכלה של הכנסת רשאי לקבוע דרכים אחרות או נוספות למתן מידע בדבר מספר הנקודות שבהם אדם יחויב אדם בשל הרשעתו.

אתי בנדלר: ." דהיינו, מה שמוצע כאן זה תקנות שטעונות אישורים והסכמות.

אברהם פורז: בסדר.

אברהם פורז: אני אקרא את הסעיפים: "1.

אברהם פורז: בפקודת התעבורה, בסעיף 69א , בסופו יבוא: "(ד) נמסרה לאדם הודעת קנס בשל עבירת תעבורה, יצוין בטופס ההודעה מספר הנקודות שיירשמו לחובתו של אותו אדם אם יורשע בעבירה; השר לביטחון הפנים, לאחר התייעצות עם שר התחבורה ובאישור ועדת הכלכלה של הכנסת, רשאי לקבוע דרכים אחרות או נוספות למתן מידע בדבר מספר הנקודות שבהן יחויב אדם בשל הרשעתו בעבירת תעבורה".

אברהם פורז: "2.

אברהם פורז: תחילתו של חוק זה.

אברהם פורז: .. " ופה אנחנו מתקנים: "18 חודשים מיום פרסומו".

אתי בנדלר: אתם מקבלים את זה?

ניבה רפאלי: אין לנו ברירה.

אברהם פורז: שנה וחצי זה המון זמן.

עודד ברוק: יש לנו את הפרוייקט ואנחנו יודעים מתי זה אמור להתבצע.

אברהם פורז: אני מוכן להוסיף סעיף שקובע שהשר לביטחון הפנים באישור ועדת הכלכלה רשאי לדחות את תחולת החוק בחצי שנה נוספת.

אברהם פורז: אם, חלילה, לא תסתדרו עם פרק זמן של שנה וחצי, לא תצטרכו תיקון בחוק שיחייב שלוש קריאות.

אתי בנדלר: "השר, באישור ועדת הכלכלה, רשאי בתקנות לדחות את תחילת החוק לתקופה נוספת שלא תעלה על 6 חודשים" ?

אברהם פורז: כן.

אברהם פורז: רבותיי, אנחנו מאשרים בזאת את הצעת החוק להבאה לקריאה שניה וקריאה שלישית.

אברהם פורז: נודה ליועצת המשפטית אם היא תספיק להכין את התיקון מהר, כדי שנספיק להביאו למליאה טרם התפזרות הכנסת.

אברהם פורז: הצעת חוק לתיקון פקודת התעבורה (תיקון מס' 54)(איסור שימוש ברכב המסיע נוסעים שלא כדין), התשס"ב-2002, של חה"כ נחום לנגנטל

אברהם פורז: אנו עוברים להצעת החוק הבאה.

אברהם פורז: האם יש הערות למישהו?

אברהם פורז: – אין.

אברהם פורז: נתחיל לקרוא את החוק: "1.

אברהם פורז: בפקודת התעבורה (להלן- הפקודה), בסעיף 57א – (1) בסעיף קטן (א), במקום פסקה (2) יבוא: "(1א) היה לשוטר יסוד להניח כי נהג עבר לעיניו עבירה מן העבירות המפורטות בחלק א' לתוספת השביעית, רשאי הוא לדרוש מהנהג להילוות אליו אל קצין משטרה..." - -

יפעת רווה: צריך להיות: "..

יפעת רווה: להילוות אתו", לא "להילוות אליו".

אתי בנדלר: נדמה לי שזה הנוסח שיש היום בפקודה.

אברהם פורז: תבדקי את זה.

אברהם פורז: אני ממשיך בקריאה: "...

אברהם פורז: אל קצין משטרה או ליטול ממנו את רישיון הרכב, והוראות סעיף 47(ג), (ד) ו- (ו) יחולו, בשינויים המחוייבים;" (1ב) היה לקצין משטרה יסוד להניח כי יוגש כתב אישום נגד הנהג שביצע עבירה מן העבירות המנויות בתוספת השביעית, רשאי הוא למסור לנהג הודעת איסור שימוש ברכב שבו נעברה העבירה לתקופה של 30 ימים וליטול את רישיון הרכב; (2) הוראות סעיף קטן זה לא יחולו לגבי עבירות קנס".

אברהם פורז: (2) בסעיף קטן (ב), ברישה, במקום "יציין השוטר" יבוא "יצוינו ובמקום פסקה (1) יבוא:...."

ניבה רפאלי: צריך למחוק שם את המילה "את" כי במקור כתוב: "...

ניבה רפאלי: יציין השוטר את אלה..."

אברהם פורז: בסדר.

אברהם פורז: אני ממשיך בקריאה: " "(1) המקום שבו יש לפרוק את המטען שהובל ברכב או שבו יש להוריד נוסעים המוסעים ברכב, פי העניין, לרבות הוראות בדבר פריקת מטען עודף אם פריקתו במקום שבו נמצא הרכב אינה אפשרית בנסיבות העניין והוראות בדבר הורדת נוסעים שמוסעים שלא כדין אם הורדתם במקום שבו נמצא הרכב אינה אפשרית בנסיבות העניין;" (3) בסעיף קטן (ד), בפסקה (2), במקום "שוטר" יבוא השוטר או קצין המשטרה, לפי העניין; (4) בסעיף קטן (ה), במקום "בשל הובלת המטען כאמור בסעיף קטן (א)(1)" יבוא "בשל העבירה כאמור בסעיף קטן (א)".

אברהם פורז: "תיקון סעיף 57ב 2.

אברהם פורז: בסעיף 57(ב) לפקודה, בפסקה (2), במקום "למנוע נסיעה כאמור בסעיף 57א(א)(1)" יבוא "כדי למנוע את העבירה כאמור בסעיף 57א(א)".

אברהם פורז: 3.

אברהם פורז: האמור בסעיף 57ו יסומן "(א)" ואחריו יבוא: "(ב) השר לביטחון הפנים, בהתייעצות עם שר התחבורה, רשאי לקבוע דרכים לביצוע הודעת איסור שימוש או צו איסור שימוש כאמור בפסקה (א), לרבות גרירת הרכב, אחסנתו או נעילת גלגליו כאמור בסעיף 70א.

אברהם פורז: ". 4.

אברהם פורז: במקום התוספת השביעית יבוא: "תוספת שביעית (סעיפים 57א ו – 57ג) חלק א' עבירה לפי תקנה 84(ב) לתקנות כאשר הסעת הנוסעים היא בשכר ומספר הנוסעים המותר קבוע ברישיון הרכב.

אברהם פורז: עבירה לפי תקנה 84א לתקנות.

אברהם פורז: עבירה לפי תקנה 502 לתקנות.

אברהם פורז: " חלק ב' (1) עבירה לפי תקנה 85(א)(5) לתקנות, לעניין הובלת מטען ברכב מסחרי כשהמשקל הכולל של הרכב והמטען המובל בו עולים על המשקל הכולל המותר לפי רישיון הרכב".

אברהם פריד: אני מבקש לשאול שאלת הבהרה: אני מבין שמדובר פה רק לגבי רכבים שאסור להם להסיע נוסעים ושכל העבירות הללו מתייחסות רק אליהם.

אתי בנדלר: לא, לא.

אתי בנדלר: בפירוש לא.

אתי בנדלר: זה חל גם לגבי מוניות, שיש לגביהן הוראות כיצד להסיע נוסעים בשכר.

אברהם פורז: אם מותר להסיע 7 נוסעים והוא מסיע 9- זו עבירה גם לגבי מונית.

אברהם פריד: ומה לגבי ילדים?

אברהם פורז: אין פה עניין של ילדים.

אברהם פורז: אם מותר להסיע שני ילדים במקום מבוגר – זה חוקי.

אברהם פורז: האם מותר להסיע במקום מבוגר 2 ילדים?

יפעת רווה: כן.

יפעת רווה: כתוב: "..

יפעת רווה: אולם רשאי נהג המונית להסיע 2 ילדים שטרם מלאו להם 5 שנים בנוסף על הנוסעים שמותר להסיע במונית לפי רשיונה ובלבד שלא יסיע יותר מנוסע אחד במושב שליד הנהג", אז אם הוא מקיים את זה – זה בסדר.

אברהם פריד: נהג המונית, בסופו של דבר, גם מסיע נוסעים וגם מוריד אותם לא פעם במקומות שהם אילוצים, ופה נותנים סמכות דרקונית - -

אברהם פורז: לא, לא.

אברהם פורז: זה לא שייך.

אברהם פורז: הוא יכול לעצור את הרכב, אך הוא לא יעצור אותו במקום שמפריע לתנועה, או שזו סכנה - -

אברהם פריד: יש רחובות שלמים שבהם אסור לעצור, לכל האורך.

יפעת רווה: אבל זה לא קשור לחוק הזה.

יפעת רווה: זה חוק שמדבר על מספר נוסעים.

יגאל טמיר: אם נהג מונית לוקח נוסע נוסף מעבר למה שמותר לו, קצין המשטרה יכול לקחת לו את הרשיון.

אברהם פורז: האם יש הערות מעבר להערה הזו?

ניבה רפאלי: כן.

ניבה רפאלי: בתוספת השביעית, בפרט מספר (1) כתוב – מספר הנוסעים המותר קבוע ברישיון הרכב.

ניבה רפאלי: לדעתנו זה מיותר, כי זה ממילא כתוב בתקנה 84(ב).

יפעת רווה: לא תמיד.

יפעת רווה: ציינו את זה בכוונה, כי בפריט (2), לגבי "רכב נוסעים פרטי ורכב פרטי דו שימושי.

יפעת רווה: ." נאמר: "...

יפעת רווה: כמספר המקומות ברכב".

יפעת רווה: כיוון שזה דבר לא ברור רצינו בדיוק להגביל את זה רק למקרים שבהם מספר הנוסעים קבוע ברישיון הרכב.

נחום לנגנטל: תבינו שפה אנחנו מכניסים את הרגל בדלת.

נחום לנגנטל: אחרי שהחוק הזה יעבור צריך יהיה לבדוק מה עוד עושים.

ניבה רפאלי: אני רוצה לומר שבהזמנה לישיבה נאמר שעל סדר היום רק תיקון 54.

ניבה רפאלי: לא כתוב לי 56, ולא באתי מוכנה לזה מראש.

אברהם פורז: אבל זה כן על סדר היום, קיבלתם הודעה על כך.

אברהם פורז: מכל מקום, היה פה דיון וזה לא זר לכם.

אברהם פורז: היה לכם זמן לעיין.

אברהם פורז: יש לכם מה להעיר – תעירו.

ניבה רפאלי: לגבי הנושא של השבתת רכב, זה נושא שהיתה לו משמעות תקציבית, ומשרד האוצר לא אישר לנו את התקציב שביקשנו, אז מבחינה עקרונית ההצעה מקובלת עלינו, אך לא נוכל ליישם אותה בלי התקציב.

אתי בנדלר: יש לי משהו תמוה – יש לי תצלום של פקס ללא תאריך, מהגברת אנט קליימן מאגף התקציבים באוצר, ובו נאמר שלהצעת החוק לתיקון פקודת התעבורה – איסור שימוש ברכב המסיע נוסעים שלא כדין, אין עלות תקציבית.

ניבה רפאלי: אני לא יודעת מתי זה היה.

ניבה רפאלי: אנחנו הבהרנו להם שיש עלות, והם לא אישרו לנו.

אברהם פורז: לנו יש רק כתובת אחת לעניין הזה – משרד האוצר.

אברהם פורז: אם אין הערות נוספות, אנחנו מאשרים את הבאת החוק לקריאה שניה ושלישית ומברכים את חבר הכנסת נחום לנגנטל.

אברהם פורז: אני מודה לכם, הישיבה נעולה.